Gjernestangen

Gjernestangen er et nes i Risør kommune i Aust-Agder, rundt to kilometer vest for fylkesgrensa mot Telemark.

Gjernestangen er tradisjonelt antatt å være identisk med grensemerket Rygjarbit, som i tidlig middelalder markerte skillet mellom Viken og Agder. I henhold til Alexander Bugge i 1912: «Rygjarbit var i middelalderen grænsen mellem Grenland og Agder, og endnu danner Gjernestangen, som det nu heder, skillet mellem Bratsberg og Nedenes amt.» Bugge, Alexander (1912): Norges historie fremstillet for det norske folk. Tidsrummet indtil ca. 800, Kristiania: H. Aschehoug & Co., s. 94

Til grunn for navnet Gjernestangen ligger gårdsnavnet Gjernes, som er antatt å komme fra norrøne *Geiranes, kanskje avledet fra norrøne geirr, «spyd», hvilket kan henspille på de spisse nesene som halvøya deler seg i. Det siste leddet, tange, betyr «spiss odde». Sandnes, Jørn & Stemshaug, Ola, red. (1997): Norsk stadnamnleksikon, 4. utg., Oslo: Det Norske Samlaget, s. 174

 Referanser 

 Eksterne lenker 
 Bilder fra Gjernestangen, august 2011

Kategori:Risørs geografi
Kategori:Nes i Norge